google/wiki40b huggingface dataset:
Tibullus

Tibullus' Poesi

Tibullus' samlede verker er kjent under navnet Corpus Tibullianum, samlet i tre bøker (som senere ble «utvidet» til fire under renessansen, da den tredje boken ble delt inn i to deler). I dag har man imidlertid trukket deler av dette verket i tvil; kun de to første bøkene regnes nå som autentiske. Det hersker usikkerhet angåande resten av bøkene, selv om noen av disse diktene også sannsynligvis kan tilskrives ham. 
Den første boken domineres av kvinnen Delia, men vi finner også dikt viet en ung mann, Marato. I bok 2 dukker en ny kvinneskikkelse opp, Nemesi (Et navn som kan tolkes som «Delias nemesis/erkefiende», i betydningen «hun som har jaget Delia fra poetens hjerte». Andre personer knyttet til poetens liv blir også nevnt mellom disse «hovedpersonene». 
Tibullus er kjent for å beskrive rustikke temaer; livet på landet, naturen – selv om det urbane motivet også dukker opp i diktene hans. Som elegi-forfatter skrev Tibullus «klagesanger», ofte med romantiske under- eller overtoner. Et tema som går igjen i diktene hans (og hos flere andre elegi-poeter) synes å være behovet for å konstruere et tilfluktssted langt unna den virkelige verdens strev og plager. Hos Tibullus er dette tilfluktstedet å finne i «livet på landet», en enkel og ren verden av naturlig idyll.
På grunn av dette er fred (eller søken etter fred) ansett som et hovedmotiv i Tibullus' diktning. Noen har gått så langt som å beskrive diktene hans som antimilitaristiske, noe som er spesielt med tanke på at dette var under Romerrikets ekspansjonstid, hvor krigføring sto på dagsordenen. På den annen side er det svært forståelig at man nettopp i denne konteksten følte behov for fred – noe Tibullus altså gir uttrykk for. 
Tibullus er sannsynligvis påvirket av Vergil i sin fremstilling av det enkle livet i kontakt med naturen.
Siteringsindeks

Siteringsindeks er en type bibliografisk database som lagrer hvilke publikasjoner som refererer hvilke andre. Siteringsindekser brukes innen bibliometrien for å beregne hvilke artikler, hvilke forfattere og hvilke tidsskrifter som har mest innflytelse. Underliggende premiss er at hvis en publikasjon refererers til, er det en anerkjennelse av det siterte arbeidets betydning og innflytelse, slik at måling av antall ganger den er sitert er en indikator på kvalitet. Siteringsindekser gjør det enkelt å se når en publikasjon har blitt sitert av en nyere publikasjon.
Det norske forskningsdokumentasjonssystemet CRIStin er ikke en siteringsindeks siden bare publikasjoner, ikke siteringer lagres.
Det gjelder oss alle

Handling

Like etter den andre verdenskrig blir Jørgen Viedel, som er én av de mest betrodde legene til Danske Røde Kors, sendt til Wien for å delta i vaksineringen av barn. En dag skal han vaksinere Leni Rosner. Hun har vært i Auschwitz hvor blant annet hennes mor døde. Jenta blir sendt til Danmark for å bo hos Viedels onkel.
My Happiness

«My Happiness» er en amerikansk populærmusikksang. En upublisert versjon av melodien, med en annen tekst, ble skrevet av Borney Bergantine i 1933. Den mest berømte versjonen av sangen, med tekst av Betty Peterson Blasco, ble første gang publisert i 1948.

Høyt profilerte versjoner

Den første kjente innspillingen av denne versjonen ble gjort i desember 1947 med the Marlin Sisters, men sangen ble først en hit i mai 1948 med Jon og Sondra Steele (Damon 11133) (# 3) med rivaliserende versjoner av The Pied Pipers (Capitol 1628/15094) og Ella Fitzgerald (Decca 24446).
Disse versjonene kom inn på listene juni samme år og havnet på en fjerde, respektive åttendeplass. Versjonen til the Marlin Sisters (Columbia 38217) kom til slutt på listen med en 24.-plass som høyeste plassering i juni samme år.
«My Happiness» var én av to sanger (den andre var «That's When Your Heartaches Begin») som Elvis Presley spilte inn under sin første innspillingssession i the Memphis Recording Service (Sun Studios) sommeren 1953.
Connie Francis hadde som åtteåring Jon og Sondras Steeles versjon. Hun spilte inn sangen under en session i the Radio Recorders-studio i Hollywood 6. november 1958. Den ble produsert av Morton Craft og Jesse Kaye. David Rose dirigerte orkesteret. 

Sangen ble nesten Francisførste # 1-hit i løpet av de første månedene av 1959, men ble henvist til andreplassen av en annen nyutgave av en standardsang: The Platters' versjon av «Smoke Gets in Your Eyes».*¹Capitol 1628, med «Dream» på B-siden og Capitol 15094, med «Highway to Love» på B-siden.

Andre versjoner

Andre innspillinger innbefatter de med Alan Dale and The Moonlighters (Signature 15206B med «Tea Leaves» på B-siden), med The Harmonicats (Mercury 70360, med «Long, Long Ago» på B-siden) og med John Laurenz (Mercury 5144, med «Someone Cares» på B-siden).
Versjonen til John Laurentz kom på magasinet Billboards liste 7. august1948, hvor den lå i to uker med en 26.-plass som høyeste plassering.

Norsk versjon

Hans Thoresen har skrevet en norsk tekst. Den norske tittelen er «Da du var min»
KNM «Trondheim» (F 302)

Grunnstøting

Den 17. mars 2006 grunnstøtte KNM «Trondheim» som følge av feilnavigasjon, i Linesfjorden ved Stokksund på Trøndelagskysten. Hun tok inn kun små mengder vann, og stod aldri fast. Hun ble assistert til Haakonsvern av KV «Tromsø», tatt under slep i ti knops fart. I tørrdokk ble skadene kartlagt: En ødelagt propell, skader på sonardekselet og lange riper samt små hull på skroget. Man fryktet en stund at KNM «Trondheim» hadde seilt sin siste seilas, men fartøyet fortsatte i tjeneste til hun ble utfaset etter planen. Ettersom resttjenesten etter grunnstøtingen ble kort, ble det ikke påkostet full reparasjon, så sonaren var ikke operativ den siste tiden hun seilte.

Active Endeavour

KNM «Trondheim» har sammen med KNM «Narvik» vært del av Active Endeavour, som er en NATO-operasjon satt i gang oktober 2001, i kampen mot terrorisme. Operasjonen overvåket skipstrafikken i Middelhavet. 
Til denne operasjonen har Norge bidratt tretten ganger, med fem fregatter, fire MTBer og fire undervannsbåter. KNM «Narvik» deltok i to perioder fra 2001–2002, KNM «Trondheim» høsten 2002, KNM «Narvik» igjen i 2004, og KNM «Trondheim» i 2005.
Jødalsbekk kulvert

Jødalsbekk kulvert er en kulvert over Krokstadåa ved Urskog–Hølandsbanens kilometer 8,5; det vil si mellom stasjonene Kvevli (km 6,53) og Mork (km 10,46). Kulverten var den største steinkonstruksjonen på Urskog-Hølandsbanen. Kulverten stod ferdig til belastningsprøve i 1895.
Kulverten eksisterer (per 2017), men er utsatt for rotsprengning, er delvis rast ut og trenger til vedlikehold og istandsettelse. Øst for kulverten ligger Urskog-Hølandbanens trase intakt over en lengde av ca 750 meter. Umiddelbart vest for kulverten er traseen pløyd ned til jordbruksland.
Foreningen Aurskogbanen har (i 2014-2016) ryddet området rundt kulverten og banetraseen øst for denne for vegetasjon.
Barbromesse

Barbromesse eller Barbrodøgnet (lat. festum Barbare virginis) er en merkedag på primstaven for den 4. desember. Den kan ha et kors (gjerne med to ringer), lenker, ringer, sol, tårn, slede, sverd, rokk eller en B som tegn.

Barbro eller Barbara

Dagen er til minne om sankta Barbara fra Nikomedia, som skal ha dødd tidlig på 300-tallet. Sagnet sier at hun ble innestengt i et tårn eller en hule av den hedenske faren sin, som meldte henne til de romerske styresmaktene da han fant ut at hun var blitt kristen. Hun ble torturert og til slutt halshogd av faren, som straks ble truffet av lynet og brent til aske. Sankt Barbara ble tatt ut av den katolske helgenkalenderen i 1989, da det ikke var funnet bevis for at hun faktisk hadde levd.

Markering og tro knyttet til dagen

Ettersom Barbara er knyttet til smell gjennom lynet er hun kjent som helgen for skyttere og fyrverkerimakere. Dagen hennes blir dermed markert av mange artilleriregimenter, blant annet i Norge.
Denne dagen skulle man tradisjonelt begynne å spinne til jule- og vinterklær.
Man sa gjerne at sola forsvant denne dagen og kom tilbake på Luciadagen den 13. desember.
Moussaka

Moussaka (gresk: μουσακάς; tyrkisk: musakka) er en gratinert matrett som stammer fra Midtøsten, men som også er typisk for balkanske kjøkken. Retten er best kjent fra Tyrkia og Hellas, men den er utbredt i store deler av Midtøsten og på Balkan. Moussaka består i hovedsak av aubergine, tomat, lam, hvitløk og diverse urter. Salat og brød blir gjerne også servert som tilbehør. Mousakka lages i forskjellige former og variasjoner i de ulike landene og geografiske områdene hvor denne er utbredt.

Etymologi

Det norske og engelske ordet «moussaka» kommer fra det greske «mousakas» (μουσακάς). Det greske navnet kommer igjen fra tyrkiske «musakka». Samme navn er funnet i land som tidligere var en det av Det osmanske riket. Det tyrkiske navnet kommer i sin tur fra arabiske (مسقعة) «musaqaa».
En annen populær tyrkisk rett kalt İmam bayıldı (som betyr Imamen besvimte) ligner på moussaka, men spises kald og inneholder som regel ikke kjøttdeig.  Moussaka spises varm.
EM i fotball for kvinner 1987

Kvalifisering

For kvalifiseringsgruppene, se EM i fotball for kvinner 1987 kvalifisering

Gruppevinnerne i de fire kvalifiseringsgruppene var Sverige, Italia, Norge og England.
Danica Pensjon

Historikk

Selskapet ble stiftet 1. oktober 1996 som Nordenfjeldske Livsforsikring AS. 5. januar 2002 endret selskapet navn til Nordenfjeldske Personforsikring AS og igjen 11. desember 2006 til Danica Pensjonsforsikring AS eter å ha overtatt Danica Fondsforsikring AS.
27. mai 2004 ble også Gjensidige NOR Fondsforsikring AS overtatt av det danske Forsikringsselskabet Danica, i forbindelse med fusjonen mellom Gjensidige NOR og DnB.
Jair Bolsonaro

Politisk ståsted

Bolsonaro tilhører en populistisk, ytterliggående høyrefløy, og er kontroversiell i sitt hjemland, blant annet siden han har gitt uttrykk for sympati med landets tidligere militærdiktatur, som varte fra 1964 til 1985 og forsvart tortur og henrettelser av opposisjonelle i denne perioden. Han har i tillegg uttrykket seg negativt om homofili og gitt støtte til Donald Trump og autokratiske styreformer.
Bolsonaro har skiftet parti og til en viss grad politisk ståsted en rekke ganger og har tilhørt ialt ni partier.

Presidentvalget i 2018

Bolsonaro stilte som PSLs presidentkandidat i valget i 2018, og benyttet sosiale media målrettet i sin kampanje.
Den 6. september 2018 ble Bolsonaro alvorlig skadet i et knivattentat i byen Juiz de Fora. Han fikk massive indre blødninger, ble nødoperert, og legen oppga at flere organer hadde tatt skade. En meningsmåling som ble foretatt dagen efter attentatet ga Bolsonaro 22 prosent oppslutning, og han ble regnet som en av favorittene under presidentvalget.
I første valgomgang 7. oktober mottok Bolsonaro 46,03 % av stemmene, mens hans hovedmotstander, Fernando Haddad fra Lula da Silvas parti PT endte med 29,28 prosent.
Bolsonaro og Haddad, de to kandidatene med flest stemmer fra denne valgomgangen, gikk videre til hovedvalget den 28. oktober.
I siste og avgjørende valgomgang mottok Bolsonaro 55 % mot Haddads 45 %. Det er valgplikt i Brasil, slik at resultatet sammenlagt skal omfatte alle valgberettigede. Imidlertid kan andelen ugyldige stemmer være betydelig.
Han tiltrådte embedet 1. januar 2019.
Tonk (distrikt)

Demografi

Ved folketellingen i 2011 var det 1 421 711 innbyggere i distriktet, mot 1 211 671 i 2001. Den urbane befolkningen utgjør 22,36 % av befolkningen.
Barn i alderen 0 til 6 år utgjorde 14,14 % i 2011 mot 18,46 % i 2001. Antallet jenter i den alderen per tusen gutter er 882 i 2011 mot 927 i 2001.
Holistisk forbund

Holistisk Forbund er et norsk livssynssamfunn som ble stiftet 16. november 2002.  Forbundet har røtter i alternativbevegelsen og miljøet rundt Alternativt nettverk i Oslo. Holistisk forbund skiller mellom religion og åndelighet, og fokuserer på at menneskets oppfatning og forståelse av tilværelsen alltid er i endring.

Idégrunnlag og bakgrunn

Holisme er et livssyn som bygger på at alt henger sammen, og at helheten er større enn summen av enkeltdelene.Ifølge organisasjonen har menneskets forståelse av verden og virkeligheten stadig vært i forandring. Holister søker derfor ikke en endelig, allmenngyldig sannhet som er sann for alle, til alle tider. Holistisk Forbund skiller mellom religion og åndelighet. Religioner har, ifølge holister, i en del tilfeller virket hemmende for individets selvstendige tenkning og utvikling, men rasjonell tankegang og forskning står ikke i motsetning til åndelig erkjennelse og innsikt. Holister mener at det finnes en åndelig virkelighet som mennesket kan erfare, og derved utvikle en enda dypere innsikt i. Holister mener den menneskelige bevissthet sannsynligvis har et potensial som langt overskrider menneskets utviklingstrinn per i dag.

Ritualer

Holistisk Forbund tilbyr ritualer ved alle livets overganger; navneritual, holistisk konfirmasjon, ekteskapsinngåelse og gravferd.

Organisasjon

Forbundet gir ut medlemsbladet «Holisten» tre ganger årlig. 
Holistisk Forbund har lokallag i Oslo/Akershus, Hedmark, Stavanger, Nesodden og på Hitra. 
Holistisk Forbund er en av medlemsorganisasjonene i Samarbeidsrådet for tros- og livssynssamfunn. Forbundet er også medlem av ForUM (Forum for Utvikling og Miljø) og «Åpen Kanal».
Houppelande

Houppelande eller houpelande (uttales omtrent ouppla:d) var en lang, vid kjortel eller kåpe som ble brukt som ytterdrakt av begge kjønn i den fransk-burgundiske overklassemoten i seinmiddelalderen, nærmere bestemt fra omkring 1370 til omkring 1450. Imidlertid var houppelanden et vanlig plagg fra 1300-tallet helt til slutten av 1500-tallet. Houppelandene var omfangsrike og hadde mange folder. De kunne også ha stående krage, høyt belte, slep og pelsverk. Ermene var vide, ofte slepende «engleermer», og ikke sjelden dekorert med karakteristiske fliker eller tunger langs kantene.

Historikk og utbredelse

Houppelandene var typiske for den overdrevne gotiske klesmoten ved det burgundiske hoffet som preget store deler av Mellom-Europa. Mens renessansemoten var under utvikling i Italia, fikk gotikken en siste oppblomstring rundt handelsknutepunktene Brugge og Gent i Flandern på midten av 1400-tallet. I denne moten inngikk foruten houppelande blant annet snabelsko og spesielle hodeplagg som chaperon, sendelbinde og hennin. Stoffene var gjerne fargerike og overdådige. Mange plagg ble dessuten dekorert med bjeller eller kanter av flagrende tunger eller fliker i den såkalte flammegotikken.
Varianter av kjortelen ble videreført opp gjennom århundrene i form av side embetskapper for dommere og akademikere.
Hubba Bubba

Hubba Bubba er en type veldig myk bobletyggegummi som opprinnelig ble produsert av Wm. Wrigley Jr. Company i USA, men som nå produseres i flere land rundt i verden. Hubba Bubba finnes i mange smaker, blant annet: eple, appelsin, cola, jordbær og lakris. Hubba Bubba selges i kiosker og i dagligvarebutikker.
Perpetuum mobile (musikk)

Perpetuum mobile som teknikk

Et eksempel på perpetuum mobile er Chopins andre fiolinsonate.
Som teknikk, er finalen til Frédéric Chopins pianosonate nr. 2, kjent. Andre eksempler er for eksempel finalen til Ludwig van Beethovens pianosonate nr. 23, den andre av Franz Schuberts Impromptuer, finalen til Carl Maria von Webers Pianosonate nr. 1, finalesatsen til Maurice Ravels sonate for fiolin og piano, og finalen til Béla Bartóks konsert for orkester.

Perpetuum mobile som egen komposisjon

Som en egen komposisjon, kan perpetuum mobile defineres som en komposisjon hvor en stor del av stykket er intendert å bli gjentatt en rekke ganger, uten at melodien stopper opp når repetisjonen begynner.
VM i turn 1996

Det 32. verdensmesterskapet i turn ble arrangert i perioden 15. til 20. april 1996, i San Juan på Puerto Rico. 
Lagkonkurranse og individuell mangekamp var ikke en del av dette VM, kun enkeltapparater, akkurat som i 2002. Det ble konkurrert i tre runder; innledende runde, som var åpen for alle, deretter semifinale for de 16 beste i hvert apparat, og til slutt apparatfinaler for de 8 beste.
Kjempesoleie

Utseende

Kjempesoleie er en av de største soleiene i Norge. Den er 50-120 cm høy. Og den er da den største av de tre norske artene, som har helrandete blader. Disse er (etter størrelse) evjesoleie, grøftesoleie og kjempesoleie. Og sterile planter kan med et utrenet øye ligne på gress, da bladene kan sammenlignes. Stilken er opprett og innhul, ofte er det litt hår på dem. Blomstene er gule, og de har en diameter på 2,5-4,5 cm.

Habitat

Kjempesoleie vokser i eutrofe vann eller sumper, der den kan vokse så dypt som 0,5 m. Der den vokser, har den ofte med dunkjevleartene, takrør, selsnepe og en rekke starrarter. De biologiske faktorene, som er den største trusselen for kjempesoleie, er da takrør og dunkjevle. Da disse kan lett lage så mye skygge, at kjempesoleiene dør. Men takrør tåler ikke så mye kulde om vinteren, så hovedforekomstene er da på Østlandet. Denne arten er da p.g.a. dette mere truet av klimaendringer.

Etymologi

Ranunculus kommer av «sen-latin» og betyr liten frosk. Der rana betyr frosk, og det er bøyd i diminutiv. Plinius (ca. år 70 e.Kr.) brukte navnet på en soleie. Opprinnelsen kommer antageligvis fra mange arter i soleieslekta trives i vann eller vannkant. Og lingua kommer av det latinske ordet for tunge, og det sikter til dens tungeformede blader.
Laura Poitras

Laura Poitras er en amerikansk dokumentarfilmskaper. 2006-filmen My Country, My Country, som handlet om Irak-krigen, ble nominert til Oscar for beste dokumentar i 2007. I 2013 var hun med på å avsløre overvåkingssakene til NSA.
Etter at dokumentaren ble sluppet i 2006 ble hun regelmessig stoppet på flyplasser når hun reiste inn til USA etter å ha vært utenlands. Personene som stoppet henne jobbet for USAs sikkerhetsdepartement, og konfiskerte blant annet laptoper og notatbøker. Etter at Glenn Greenwald skrev om dette i 2012 stoppet dette.
I januar 2013 ble hun kontaktet av en person som fortalte henne om massiv overvåking i USA. I juni dro hun, sammen med Glenn Greenwald til Hong Kong for å møte Edward Snowden, og var med avsløringen av blant annet PRISM.
Materialtretthet (album)

Historie

Plata kom på bandets eget selskap Den Gode Hensikt i oktober 1980, og ble samme år tildelt Spellemannprisen i kategorien nyrock en kategori som kun ble delt ut to ganger. Plata solgte i om lag 5 000 eksemplarer. I 1990 ble den nyutgitt av Sonet på LP, CD og kassett, der det med LP-versjonen i tillegg fulgte med en 7" med sanger fra bandets singel- og EP-utgivelser, og i 2004 kom den i en lydforbedret utgave på CD på Rec 90. Materialtretthet er også utgitt på vinyl og CD av Oh Yeah! i 2010, denne gang med utbrettomslag hvor innsiden viser hvordan det gikk med Stupedamen etter at forsidebildet ble tatt. CD-utgaven har den første singelen, EP-en og Spellemannprisopptaket som bonusspor.

Tittel

Tittelen på plata henspiller på Alexander L. Kielland-ulykken, som skjedde tidligere på året. Materialtretthet (utmatting) var der forklaringen som ble brukt på hvordan ulykken kunne skje. Omslaget består av en reproduksjon av «stupedama» fra fronten på Brynilds saltpastiller der selve stupedama er liksomanonymisert med en sensurstrek over øynene, og der teksten er byttet ut med bandnavn og platetittel. Med LP-en, også i Sonets nyutgave, fulgte det med et omfattende teksthefte.
Asbjørn Dørumsgard

Politiker

Etter Arbeiderpartiets valgseier ble han i 1914 valgt til ordfører i Fet. Med sine 27 år var han da landets yngste ordfører. Han satt i stillingen til kommunedelingen i 1929. Rælingen ble da skilt ut som egen kommune, og Dørumsgard fortsatte som ordfører der til 1931.
Ved splittelsen av Det norske Arbeiderparti i 1921 ble han stående i flertallsretningen, men kom straks etter inn i en nominasjonsstrid. Han ville holde partiet mest mulig samlet og argumenterte, til dels grovt og personrettet, mot en stortingsnominasjon hvor en erklært kommunist fikk andreplassen på lista i stedet for ham selv, som nominasjonskomiteen hadde foreslått. Resultatet var at han ble ekskludert fra Arbeiderpartiet og havnet blant utbryterne i Norges Socialdemokratiske Arbeiderparti (NSA). Han etablerte sin egen avis, Lillestrømposten, som konkurrent til Akershus Arbeiderblad. Ved partisammenslåingen i 1927 kom han tilbake i Arbeiderpartiet, men uten tillit blant partifeller. Da han i 1931 la ned avisa si, samlet hans politiske motstandere seg mot ham og fikk ham kastet som ordførerkandidat. Han opprettet da sitt eget opposisjonsparti og forsøkte å gjøre dette til et nytt NSA, men dette var fullstendig mislykket. Han ble imidlertid stadig gjenvalgt til Rælingen kommunestyre, og fra 1914 til sin død var han visstnok bare fraværende ved to kommunestyremøter.

Lokalhistoriker

Han var redaktør for bygdeboka Rælingen, utgitt i 1955. Boka fikk mange lovord fordi den inneholdt et rikt tilfang av sagn, ordtak og folkeminner. På den måten trakk han de muntlige kildene fram i lokalhistorieskrivingen på et vis ingen før hadde gjort.
Dørumsgard var også leder for Romerike historielag 1959-1967 og en viktig pådriver for opprettelse av historielag og bygdetun på Romerike.

Æresbevisninger

I Rælingen er reist en bauta med hans relieff i krysset Øvre Rælingsveg/Asbjørn Dørumgards veg.
Slalåm under Paralympiske vinterleker 1994

Under Paralympiske vinterleker 1994 ble det konkurrert i slalåm.
Claus Scavenius

Claus Scavenius også Schavenius (født 1672, død 1744) var en maler som særlig virket i Christiania. Han var muligens opprinnelig født i Danmark, men dette er usikkert. Scavenius eide en gård i Christiania og fikk borgerskap i byen i 1714.
Han var en del av arbeidslaget som arbeidet med utsmykkingsoppgaver i Vår Frelsers kirke – nåværende Oslo domkirke – på 1720-tallet. Det er trolig Scavenius som har malt takmaleriene som fremdeles finnes i sakristiet i kirken. Muligens var det også han som malte skymønsteret som tidligere dekket hvelvet inne i selve domkirken.
Scavenius leverte i tillegg et maleri til Lunder kirke med et nattverdmotiv. Dette ble forsynt med ramme og benyttet som alter i kirken.
Han var gift første gang i 1713 med Karen Johannesdatter Lønegren. Men henne fikk han den senere maleren Johan Nicolai Scavenius. Etter hennes død i januar 1721 giftet han seg igjen i juni samme år med Magdalene Lund, datter av skredderen Morten Lund. Etter at Scavenius var død fikk enken privilegium på å male likkister.
La Laguna II gasskraftverk

La Laguna II gasskraftverk, også kjent under navnene Río Escondido eller José López Portillo, er et gasskraftverk i delstaten Durango i nordlige Mexico. Det har en installert produksjonskapasitet på 500 MW, fordelt på 2+1 turbiner i ett anlegg. Anlegget ble påbegynt omkring 2000, og stod ferdig i 2005. Brenselkilden er naturgass. Dette er et av landets mellomstore kraftverk målt etter installert effekt. Operatør er Iberdrola.
Søsteranlegget La Laguna I ble opprettet i desember 1967, men er idag nedlagt og stengt.
Mats Haldin

Karriere

Mats Haldin har vært en stor profil i orienteringssporten gjennom flere tiår. Han lykkes aldri med å ta en individuell medalje i VM-sammenheng. Nærmest var han i Ungarn i 2009 da han fra et tidlig startnummer (nr. 1) gjorde et godt langdistanseløp i skogene rundt Miskolc. Haldin ledet løpet lenge, men ble til slutt nummer fire bak Daniel Hubmann, Thierry Gueorgiou og Mikhail Mamleev. Strekktidene viste at Mamleev hadde hengt på vinneren Daniel Hubmann under store deler av løpet, og det ble sådd tvil om Mamleev kunne løpt like bra på egen hånd. Det finske laget leverte derfor inn protest for å få Mamleev diskvalifisert. Med 3 mot 2 stemmer valgte juryen å ikke ta protesten til følge, og Haldin ble dermed stående med 4.-plass som beste VM-plassering individuelt.
Haldin blir sett på som en stafettekspert og er en av de mestvinnende løperne på verdens to største klubbstafetter, Tiomila og Jukola. Mye på grunn av sine tre Jukola-seire og seks triumfer i Tiomila sammen med Halden SK har frasen "Mats Haldin, lugn og fin" blitt en velanvendt frase i orienteringsmiljøet. Med denne roen og evnen til å holde hodet kaldt har Haldin bidratt til hele syv finske stafettmedaljer i EM og VM.
Haldin gikk til topps i den prestisjetunge femdagerskonkurransen O-Ringen to år på rad. Finnen vant i 2002 og 2003.
Migues

Historie

Byen ble grunnlagt i 1859 av Gregorio Migues.

Kommune

Byens ordfører (alcaldesa) er Maricarmen Suárez (2010-2015).